Սոցիալական ցանցերում, փողոցում, խանութում, երթուղայինում, դրսում, ներսում, մի խոսքով՝ ամենուրեք արդեն երկու օր է՝ բոլորը քննարկում են Մոսկվայում ՀՀ նախագահի հայտարարությունն այն մասին, որ Հայաստանը մտադիր է միանալ Մաքսային միությանը, ինչպես նաև հետագայում մասնակցել ԵվրաԱզԷՍ-ի ձևավորմանը: Խոսակցությունները շարունակվեցին նաև երեկ, արդեն ավելի մեծ մասշտաբով։ Ոմանք որոշեցին իրենց կարծիքն արտահայտել սոցիալական կայքերում, քաղաքական որոշ ուժեր իրենց տեսակետները տարածեցին հայտարարությամբ, ոմանք էլ որոշեցին դեռևս ձեռնպահ մնալ։ Այսպիսով, արդեն կարելի է ամփոփել քաղաքական դաշտի կարծիքը Մաքսային միությանը միանալու մասին։